श्री अविदीको जन्म भारत उत्तरप्रदेशको अलिगढ भन्ने ठाउँमा सन १९६५ मा भएको हो । वहाँ एक शारीरिक अपाङ्गता भएका व्यक्ति हुनुहन्थ्यो । वहाँलाइ जन्मजात स्पाइनावाइफिडाको समस्या थियो र ८ वर्ष सम्मपनि सल्यकृया हुन नसक्दा नशा सम्बन्धी क्षतिको कारण वहाँले शारीरिक अपाङ्गताको अवस्थामा रहनुपरेको थियो । १० वर्षको उमेरमा लडेर वहाँको शारीरक अवस्थामा थप समस्या आएको थियो । यसपश्चात वहाँको परिवार अमेरिका गएर वसोवास गर्न थाल्यो र वहाँलाइ अमेरिकास्थित वोस्टन बाल अस्पताल र सिकागो पुनर्स्थापना केन्द्रमा वहाँको पुनर्स्थापना र रेखदेख भयो । १५ वर्षको उमेरदेखी ह्वीलचियर प्रयोग गरी हिँडडुल सुरू गर्नुभएका अविदीले अमेरिकाकै Wright State University मा उच्च शिक्षा अध्ययन गर्नुभयो ।
